CELEX: 31998D0083
Language: hu
Date: 1998-01-08 00:00:00
Title: A Bizottság 98/83/EK határozata (1998. január 8.) egyes harmadik országoknak és harmadik országok egyes területeinek a Xanthomonas campestris-től (annak a citrusfélékre patogén minden törzsétől), a Cercospora angolensis Carv. et Mendestől és Guignardia citricarpa Kielytől (annak a citrusfélékre patogén minden törzsétől) mentesként történő elismeréséről

Fontos jogi nyilatkozat

|

31998D0083

Hivatalos Lap L 015 , 21/01/1998 o. 0041 - 0042

		A Bizottság 98/83/EK határozata(1998. január 8.)egyes harmadik országoknak és harmadik országok egyes területeinek a Xanthomonas campestris-től (annak a citrusfélékre patogén minden törzsétől), a Cercospora angolensis Carv. et Mendestől és Guignardia citricarpa Kielytől (annak a citrusfélékre patogén minden törzsétől) mentesként történő elismeréséről(98/83/EK)AZ EURÓPAI KÖZÖSSÉGEK BIZOTTSÁGA,tekintettel az Európai Közösséget létrehozó szerződésre,tekintettel a legutóbb a 97/14/EK bizottsági irányelvvel [1] módosított, a növények vagy növényi eredetű termékek károsító szervezeteinek a Közösségbe történő behurcolása és a Közösségen belüli elterjedése elleni védekezési intézkedésekről szóló, 1976. december 21-i 77/93/EGK tanácsi irányelvre [2] és különösen annak IV. melléklete A. része I. szakasza 16.2., 16.3. és 16.3.a) pontjára,mivel a IV. melléklet A része I. szakaszának 16.2., 16.3. és 16.3.a) pontja hivatkozik az olyan harmadik országokból származó Citrus L., Fortunella Swingle, Poncirus Raf. és ezek hibridjeinek gyümölcseire, ahol a (citrusfélékre patogén valamennyi) Xanthomonas campestris-, Cercospora angolensis Carv. et Mendes-, vagy a (citrusfélékre patogén valamennyi) Guignardia citricarpa Kiely-törzs előfordulása ismert;mivel e rendelkezéseket meg kell erősíteni; mivel ennek egyik módja a (citrusfélékre patogén valamennyi) Xanthomonas campestris-, Cercospora angolensis Carv. et Mendes-, és a (citrusfélékre patogén valamennyi) Guignardia citricarpa Kiely-törzstől mentesnek tekinthető harmadik országok meghatározása, valamint azon területek meghatározása, amelyek mentesek e káros organizmusoktól azokban az országokban, ahol ezek az ismeretek szerint előfordulnak;figyelembe véve az Európai és Földközi-tengeri Növényvédelmi Szervezet, valamint a "Centre for Agriculture and Bioscience International" (Nemzetközi Mezőgazdasági és Biotudományi Központ) által nyújtott információkat;mivel e határozat nem sérti annak a későbbiekben történő felismerését, hogy az említett károsító szervezet közül egy vagy több előfordul az érintett harmadik országokban vagy harmadik országok érintett területein;mivel a Bizottság biztosítja, hogy az érintett harmadik országok minden technikai információt megadjanak a helyzet ellenőrzésére;mivel az e határozatban meghatározott intézkedések összhangban vannak a Növény-egészségügyi Állandó Bizottság véleményével,ELFOGADTA EZT A HATÁROZATOT:1. cikkAz alábbi harmadik országokat mentesnek kell tekinteni a (citrusfélékre patogén valamennyi) Xanthomonas campestris törzstől:- minden, az európai és földközi-tengeri övezetbe – ideértve Európát, Algériát, Ciprust, Egyiptomot, Izraelt, Líbiát, Máltát, Marokkót, Tunéziát és Törökországot – tartozó citrustermelő ország,- Afrikában: Dél-Afrika, Gambia, Ghána, Guinea, Kenya, Szudán, Szváziföld és Zimbabwe,- Közép- és Dél-Amerikában, valamint a Karibi-térségben: a Bahamák, Belize, Chile, Kolumbia, Costa Rica, Kuba, Ecuador, Honduras, Jamaica, Mexikó, Nicaragua, Peru, a Dominikai Köztársaság, Saint Lucia, Salvador, Suriname és Venezuela.2. cikkAz alábbi területeket mentesnek kell tekinteni a (citrusfélékre patogén valamennyi) Xanthomonas campestris törzstől:- Argentínában: Catamarca, Jujuy, Salta és Tucumán,- Ausztráliában: Új Dél-Wales, Queensland, Dél-Ausztrália és Victoria,- Brazíliában: São Paulo, Presidente Prudente kivételével,- az Egyesült Államokban: Arizona, Kalifornia, Florida (Dade County és Manatee County kivételével), Guam, Hawaii, Louisiana, Észak-Mariana szigetek, Puerto Rico, Amerikai Szamoa, Texas és az Egyesült Államok Virgin szigetei,- Uruguay teljes területe, a Chapicuy folyótól északra elterülő Departamentos Salto, Rivera és Paysandu kivételével.3. cikkAz alábbi harmadik országokat mentesnek kell tekinteni a Cercospora angolensis Carv. et Mendes-törzsektől:- az összes citrustermelő harmadik ország Észak-, Közép- és Dél-Amerikában, a Karibi-térségben, Ázsiában (Jemen kivételével), Európában és Óceániában,- az összes citrustermelő harmadik ország Afrikában, Angola, Kamerun, a Közép-afrikai Köztársaság, a Kongói Demokratikus Köztársaság, Gabon, Guinea, Kenya, Mozambik, Nigéria, Uganda, Zambia és Zimbabwe kivételével.4. cikkAz alábbi harmadik országokat mentesnek kell tekinteni a (citrusfélékre patogén valamennyi) Guignardia citricarpa Kiely-törzstől:- minden citrustermelő harmadik ország Észak-, Közép- és Dél-Amerikában, a Karibi-térségben és Európában,- minden citrustermelő harmadik ország Ázsiában, Bhután, Kína, Indonézia, a Fülöp-szigetek és Tajvan kivételével,- minden citrustermelő harmadik ország Afrikában, Dél-Afrika, Kenya, Mozambik, Zambia és Zimbabwe kivételével,- minden citrustermelő harmadik ország Óceániában, Ausztrália, Új-Zéland és Vanuatu kivételével.5. cikkAz alábbi területeket mentesnek kell tekinteni a (citrusfélékre patogén valamennyi) Guignardia citricarpa Kiely-törzstől:- Dél-Afrikában: Nyugati–Fokföld,- Ausztráliában: Dél-Ausztrália, Nyugat-Ausztrália és az Északi Terület,- Kínában: minden terület, kivéve Szecsuan, Jünan, Kuangtung, Fucsien és Csöcsiang.6. cikkEnnek a határozatnak a tagállamok a címzettjei.Kelt Brüsszelben, 1998. január 8-án.a Bizottság részérőlFranz Fischlera Bizottság tagja[1] HL L 87., 1997.4.2., 17. o.[2] HL L 26., 1977.1.31., 20. o.--------------------------------------------------